กำปั้นไทย เจ๋ง เข้าชิง 4 รุ่น ศึกอินวิเตชั่นคัพ 2017
ทีมกำปั้นไทยฉลุยเข้าชิงชนะ เลิศ 4 รุ่น ต้องลุ้นแชมป์ถ้วยรวมอินวิเตชั่นคัพ 2017 กับทีมชาติอุซเบกิสถาน ที่เข้ารอบชิง 4 รุ่น เท่ากัน ด้าน บิ๊กบางจาก พิชัย ชุณหวชิร นายกสมาคมฯ พอใจภาพรวมออกมาดีทุกคนมีการพัฒนา แต่ยอมรับยังห่วง เจ้าเอ็ม วุฒิชัย มาสุข ที่สไตล์การชกยังไม่พัฒนาตามที่หวังไว้ แถมยังต้องมาวัดกับนักชกอุซเบฯ ที่ถ้วยรวมอีก แต่ขอชม สมชาย วงศ์สุวรรณ ที่พัฒนาฟอร์มการชกได้อย่างผิดหูผิดตา นับเป็นดาวรุ่งที่น่าจับตาอีกคน,วันที่ 7 เม.ย. การแข่งขันมวยสากลไทยแลนด์อินวิเตชั่น อินเตอร์เนชั่นแนลบ็อกซิ่งทัวร์นาเมนท์ ครั้งที่ 2 เมื่อวันที่ 6 เม.ย. ที่บีจีฮอลล์ รังสิต คลอง 3 เป็นการดวลหมัดรอบรองชนะเลิศ โดยที่รอบชิงชนะเลิศจะมีขึ้นในวันเสาร์ที่ 8 เม.ย. เวลา 13.00 น. สำหรับไฮไลต์วันนี้ยังอยู่ที่รุ่น 56 กก. เจ้าสด ฉัตร์ชัย บุตรดี นักชกความหวัง ยังโชว์ฟอร์มได้อย่างยอดเยี่ยม ด้วยการชนะซอยรอฟ ชัคโคบิดิน นักชกอุซเบกิสถาน อย่างขาดลอย 5-0 เสียง ผ่านเข้ารอบชิงชนะเลิศ พบกับโย เฮียว นัม นักชกเกาหลีเหนือที่เอาชนะคะแนน อมฤทธิ์ เยาว์ดำ,ขณะที่ รุ่น 64 กก. เจ้าเอ็ม วุฒิชัย มาสุข เจ้าของเหรียญทองเอเชียนเกมส์ปี 2014 ยังโชว์ฟอร์มได้ไม่ค่อยประทับใจเท่าไหร่ออกหมัดน้อย แต่ก็ยังใช้ความเก๋าเป็นฝ่ายชนะคะแนน เควิน เฮเลอร์ บราวน์ บาเซน นักชกคิวบา ไปแบบหวุดหวิด 3-2 เสียง ผ่านเข้าชิงเหรียญทองพบกับอับดุล ลานอฟเอลเนอร์ นักชกอุซเบกิสถาน โดยเจ้าตัวกล่าวว่า ยังไม่พอใจฟอร์มของตัวเองเท่าไหร่ เป็นเพราะห่างหายเวทีไปนาน ทำให้ออกหมัดได้ไม่มาก เชื่อว่ารายการชิงแชมป์เอเชียปลายเดือนนี้จะทำให้ดีกว่านี้,รุ่น 52 กก. เจ้าแดง ธเนศ องค์จันทร์ต๊ะ ยังโชว์ฟอร์มได้อย่างดุดัน ชนะคะแนนลาติบอฟ จาเซอเบค จากอุซเบกิสถาน 3-2 เสียง ผ่านรอบชิงเหรียญทอง พบกับแฟรงค์ ซานติสเตบา จากคิวบา ส่วนอีกรุ่น 60 กก. สมชาย วงศ์สุวรรณ กำปั้นดาวรุ่งของไทย ไม่ทำให้แฟนมวยผิดหวัง เอาชนะคะแนนอัคมาดาเลียฟ มูรอตจอน จากอุซเบฯ 3-2 เสียง ผ่านเข้ารอบชิงชนะเลิศพบดอร์ตินยามบู ออตกอนดาไล จากมองโกเลีย,ทั้งนี้ บิ๊กบางจาก นายพิชัย ชุณหวชิร นายกสมาคมฯ เปิดเผยว่า พอใจภาพรวมของนักชกไทยที่สามารถผ่านเข้าถึงรอบชิงชนะเลิศถึง 4 คน แต่คนที่เป็นห่วงมากที่สุดคือ เจ้าเอ็ม วุฒิชัย มาสุข ที่สไตล์การชกยังไม่มีการปรับเปลี่ยนมากเท่าไหร่ ยังติดสไตล์แบบเดิมๆ ไม่ขยันออกหมัด ซึ่งจุดนี้คงต้องเร่งปรับปรุงโดยด่วน หากปรับสไตล์ได้ก็จะเป็นผลดี คงต้องรอดูในศึกชิงแชมป์เอเชียปลายเดือนนี้อีกครั้งว่าจะสามารถแก้ไขข้อบกพร่องได้หรือไม่ ขณะที่ มร.จูเลียน เซเดโย หัวหน้าสตาฟฟ์โค้ชชาวคิวบา พอใจภาพรวมของนักชกไทยทุกคนมีการพัฒนาที่ดีขึ้น เพราะผ่านเข้าชิงชนะเลิศถึง 4 รุ่นด้วยกัน
ทีมกำปั้นไทยฉลุยเข้าชิงชนะ เลิศ 4 รุ่น ต้องลุ้นแชมป์ถ้วยรวมอินวิเตชั่นคัพ 2017 กับทีมชาติอุซเบกิสถาน ที่เข้ารอบชิง 4 รุ่น
ไทยแลนด์อินวิเตชั่น อินเตอร์เนชั่นแนลบ็อกซิ่งทัวร์นาเมนท์,ฉัตร์ชัย บุตรดี,วุฒิชัย มาสุข,มวย